kardosdrur/scandi-wiki huggingface dataset:
University of Texas System

University of Texas (forkortet UT) er et universitetssystem med otte universiteter og seks medicinske forsknings- og læresteder i Texas i USA. Dets flagskibsinstitution er University of Texas at Austin.

Læresteder og skoler 
Universitetene omfatter:
 University of Texas at Arlington (1895) – 24 825 studenter
 University of Texas at Austin (1883) – 49 697 studenter
 University of Texas at Dallas (1961) – 14 523 studenter
 University of Texas at El Paso (1914) – 19 842 studenter
 University of Texas of the Permian Basin (Odessa) (1973) – 2 695 studenter
 University of Texas Rio Grande Valley (Edinburg, Brownsville) (1926, 1927, fusjon 2015) – 29 045 studenter
 University of Texas at San Antonio (1969) – 28 380 studenter
 University of Texas at Tyler (1971) – 5 926 studenter

De medicinske institutioner omfatter:
 University of Texas Health Science Center at Houston – 3 399 studenter
 University of Texas Health Science Center at San Antonio – 2 754 studenter
 University of Texas M. D. Anderson Cancer Center (Houston) – 89 studenter
 University of Texas Health Center at Tyler
 University of Texas Medical Branch (Galveston) – 2 255 studenter
 University of Texas Southwestern Medical Center at Dallas – 2 350 studenter
 University of Texas Southwestern Medical School

Hele University of Texas Systemet havde i foråret 2006 i alt 190 903 studenter og 17 158 videnskabeligt ansatte, og de ulige læresteder har i alt skolepenge omkring US$ 4-5 000 per år.

Rektorer 
 James R. Huffines, Chairman, Austin
 Colleen McHugh, Vice Chairman, Corpus Christi
 Paul Foster, Vice Chairman, El Paso
 James D. Dannenbaum, Houston
 Printice L. Gary, Dallas
 Janiece Longoria, Houston
 Robert Steven Hicks, Austin
 William Eugene Powell, San Antonio
 Robert Lee Stillwell, Houston
 Karim Meijer, Student Regent, UT Southwestern Medical Center at Dallas

Universiteter i Texas
Dragobete

Dragobete er en traditionel rumænsk fridag, der fejres den 24. februar. Dragobete var søn af Baba Dochia. 

Det er omkring denne tid, fugle bygger rede og parrer sig og opfattes lokalt som året første forårsdag. På denne dag samler drenge og piger forårsblomter og synger sammen. Unge, ugifte kvinder plejede at indsamle tilbageliggende sne for derefter at smelte den med vand i magiske trylledrikke igennem resten af året. Det er troen, at de, der deltager i skikkene, er beskyttet mod sygdom, især feber, resten af året. Hvis vejret tillader det, samler piger og drenge vintergækker eller andre tidlige forårsplanter. I Rumænien er Dragobete, a la valentinsdag, kendt som de elskendes dag.

I dele af Rumænien er det udbredt tro, at man vil få den dominerende rolle i sit parforhold, hvis man under festlighederne træder sin partner over foden. Dragobeteskikke varierer dog fra region til region.

I naboen Bulgarien bruges overnævnte skik i forbindelse med bryllupper, men ikke Dragobete.

Se også 
 Mărţişor – en anden rumænsk forårs- eller fertilitetsfridag

Eksterne henvisninger 

 Moldova.org om Dragobete
 Rumænsk engelsksproget side om Dragobete 

Mærkedage
Kultur i Rumænien
Patrick Schultz

Patrick August Theodor Hickman Schultz (8. juli 1921 – 30. august 2007) med dæknavnet Bent og Lille-Bent var en dansk modstandsmand og medlem af gruppen Holger Danske.

Schultz deltog bl.a. i våbentransport og benyttede en ambulance fra Zone-Redningskorpset, når der skulle flyttes våben.

Ifølge Danmarks Tekniske Museum, Zone-samlingen skete følgende under besættelsen.
  
En Zone-ambulance fra station Østerbro skulle på en speciel sygetransport fra Diakonissestiftelsen for at hente noget. Chaufføren på ambulancen var god nok, det var Alfred Jensen, men hans hjælper var en Holger Danske-mand, Patrick Schultz, iført Zone-uniform. Ude på Diakonissestiftelsen læssede de våben som skulle køres gennem den tyske jernring udenom om byen. Alfred Jensen var betænkelig, men Schultz sagde, at det skulle han nok klare. Da de kom frem til den tyske spærring, sprang Schultz ud og på flydende tysk forklarede han, at de havde en meget smittefarlig patient med meningitis, der hurtigt skulle til behandling på Sankt Lucas, men de måtte da gerne snakke med patienten. Det kunne tyskerne betakke sig for, og ambulancen blev vinket igennem.

Patrick Schultz siger om disse transporter, at han brugte ambulancerne et par gange til illegale formål og under disse omstændigheder "lånte" uniformer. Men han siger, at i Holger Danske regi blev det gjort sjældent og med stor forsigtighed for ikke at kompromittere tilholdsstedet.

Både Zone-Redningskorpset og Falck deltog aktivt i modstandsbevægelsen.

Patrick Schultz blev senere Eigil Juel Wiboltts svigersøn.

Kilder 
 Patrick Schultz i Modstandsdatabasen

Medlemmer af Holger Danske
Suzhou (Anhui)

Suzhou (Kinesisk skrift: 宿州; pinyin: Sùzhōu) er en by på præfekturniveau i den nordlige del af provinsen Anhui i Folkerepublikken Kina. Den har et areal på 1.686 km² og en befolkning på 5.516.423 og en befolkningstæthed på 	3.271.9/km² (2001).

Administrative enheder 
Suzhou består af et bydistrikt og fire amter:
 Bydistriktet Yongqiao – 埇桥区 Yǒngqiáo Qū ;
 Amtet Dangshan – 砀山县 Dàngshān Xiàn ;
 Amtet Xiao – 萧县 Xiāo Xiàn ;
 Amtet Lingbi – 灵璧县 Língbì Xiàn ;
 Amtet Si – 泗县 Sì Xiàn.

Kommunikation

Jernbaner 
Byen Suzhou er stoppested på den vigtige jernbaneline Jinghubanen som løber fra Beijing til Shanghai via blandt andet Tianjin, Jinan, Nanjing og Suzhou i Jiangsu.

Veje 
Kinas rigsvej 206 løber fra kystbyen Yantai til kystbyen Shantou i provinsen Guangdong. Den løber gennem provinserne Shandong, Jiangsu, Anhui, Jiangxi og til slut Guangdong.

Eksterne henvisninger 
 Byens officielle website
 Fotos af Suzhou  på Panoramio.com

Bypræfekturer i Anhui
Huaibei

Huaibei (Kinesisk skrift: 淮北; pinyin: Huáiběi) er en by på præfekturniveau i provinsen Anhui i den centrale del af Kina. 	Den har et areal på 2.725 km², og en befolkning på 2.158.000 og en befolkningstæthed på 791.9/km² 
Den grænser til Suzhou mod øst, Bengbu mod syd, Bozhou mod vest, og til provinsen Henan mod nord.

Administrative enheder 
Huaibei består af tre bydistrikter og et amt: 
 Bydistriktet Xiangshan – 相山区 Xiàngshān Qū ;
 Bydistriktet Duji – 杜集区 Dùjí Qū ;
 Bydistriktet Lieshan – 烈山区 Lièshān Qū ;
 Fylket Suixi – 濉溪县 Suīxī Xiàn.

Samfærdsel 
I Huabei standser Longhaibanen, Kinas vigtigste jernbanelinje i øst-vestlig-retning, som går fra Lianyungang til Lanzhou via blandt andet Xuzhou, Kaifeng, Zhengzhou, Luoyang og Xi'an.

Bypræfekturer i Anhui
Kai Benedict Ahlefeldt-Laurvig

Kai Benedict lensgreve Ahlefeldt-Laurvig (12. februar 1903 i København – 13. juni 1985) var en dansk lensgreve, godsejer, hofjægermester og leder af modstandsbevægelsen på Langeland under Danmarks besættelse. Han deltog i modstandsarbejdet fra 1941 og var også med i Frihedsrådets Lokalkomité.

Kai Benedict Ahlefeldt-Laurvig var søn af gesandt, greve Preben Ahlefeldt-Laurvig og hustru Marie (Mary) f. baronesse de Gohr. Han blev student fra Stenhus Gymnasium 1921, tog filosofikum året efter, lærte landvæsen og blev sekondløjtnant ved Livgarden 1929. Han var forpagter af Nordenbrogård på Langeland 1930-47 og af Broløkke på Langeland 1937-47; ejer af de under det tidligere Grevskabet Langeland og Stamhuset Ahlefeldt værende besiddelser fra 1947 til 1967.

Han var medlem af bestyrelsen for Langelands landøkonomiske Forening 1932-68 (næstformand 1938-68), af tilsynsrådet for Langelands Sparekasse 1933-73 og af Magleby Sogneråd 1937-47; formand for Langelands konservative Forening 1933-45 og for Landbrugsministeriets byggeudvalg for Rudkøbingkredsen 1940-43, medlem af af bestyrelsen for Sydfyenske Dampskibsselskab 1941-54; formand for I/S Magleby Nor 1942-48, næstformand for Fyens Stifts patriotiske Selskab 1945, formand 1946-67, medlem af bestyrelsen for De samvirkende Landboforeninger i Fyens Stift 1946-67 og for Arbejdsgiverforeningen for Landbruget i Fyens Stift 1946-50; formand for understøttelsesforeningen for trængende forhenværende Landmænd og deres Efterladte i Fyens Stift 1947, medlem af bestyrelsen for Det gjensidige Forsikringsselskab "Danmark" 1961-73 og for Foreningen til Dyrenes Beskyttelse i Danmark 1961-72; formand for Majoratsforeningen 1964-74, kompagnichef i Hjemmeværnet og afsnitsleder for Langelands hjemmeværn 1949-64. Han var Ridder af Dannebrog og modtog Hjemmeværnets Fortjenstmedalje.

Han blev gift 2. november 1932 med Thea Ottilie Meyer, f. 9. december 1910 i Shanghai, død 21. marts 1998, datter af generaldirektør Vilhelm Meyer (død 1935, se Blå Bog 1934) og hustru Kirsten f. Bramsen.

Kilder 
 Kai Benedict Ahlefeldt-Laurvig i Modstandsdatabasen
 Kraks Blå Bog 1974
 Danmarks Adels Aarbog 1997-1999, s. 38.

Eksterne henvisninger 
 

Medlemmer af militærgrupper
Lensgrever fra Danmark
Godsejere fra Danmark
Kai Benedict
Riddere af Dannebrog
Foreningsformænd fra Danmark
Kommunalbestyrelsesmedlemmer fra Det Konservative Folkeparti
Personer fra København
Danskere i 1900-tallet
Personer fra Langeland
Officerer fra Danmark
Personer i Kraks Blå Bog (afdøde)
Hofjægermestre fra Danmark
Officerer i Hjemmeværnet
Ruslands ishockeylandshold (herrer)

Ruslands ishockeylandshold er det nationale ishockeylandshold i Rusland, og kontrolleres af Ruslands Ishockeyforbund. Holdet opstod i starten af 1990'erne efter opløsningen af det så suveræne sovjetiske landshold, og spillede sin første internationale turnering under russisk flag ved VM i 1993, hvor man triumferede og tog guldet. Siden da er det blevet til yderligere fire verdensmesterskaber samt flere sølv- og bronzemedaljer ved både OL og VM.

Resultater

OL 

 1994 – 4. plads
 1998 – Sølv
 2002 – Bronze
 2006 – 4. plads
 2010 – 6. plads

VM 

 1993 – Guld
 1994 – 5. plads
 1995 – 5. plads
 1996 – 4. plads
 1997 – 4. plads
 1998 – 5. plads
 1999 – 5. plads
 2000 – 11. plads
 2001 – 6. plads
 2002 – Sølv
 2003 – 6. plads
 2004 – 10. plads
 2005 – Bronze
 2006 – 5. plads
 2007 – Bronze
 2008 – Guld
 2009 – Guld
 2010 – Sølv
 2011 – 4. plads
 2012 – Guld
 2013 – 6. plads
 2014 – Guld

Kendte spillere 

 Pavel Bure
 Pavel Datsjuk
 Sergej Fjodorov
 Sergej Gontjar
 Nikolaj Chabibulin
 Ilja Kovaltjuk
 Aleksej Kovaljov
 Jevgenij Malkin
 Aleksandr Ovetjkin
 Aleksej Jasjin
 Sergej Zubov
 Jevgenij Nabokov
 Aleksandr Sjomin
 Aleksandr Radulov

Eksterne henvisninger 

 Ruslands ishockeyforbunds hjemmeside 

Landshold
Ishockeylandshold
Claus Ahlefeldt-Laurvig

Claus Tesdorpf greve Ahlefeldt-Laurvig (2. september 1909 i København – 11. maj 1983) var en dansk greve, godsejer og modstandsmand.

Claus Ahlefeldt-Laurvig var søn af ritmester, greve Erik Ahlefeldt-Laurvig og hustru Fritze f. Tesdorpf. Han blev student fra Stenhus Kostskole og sekondløjtnant ved Gardehusarregimentet. Derefter blev han uddannet i London og Zürich i bankfaget, og han repræsenterede Hambros Bank i Tyskland 1936-39, var ansat i Anilinkompagniet, København 1940-43, i Hambros Bank, London 1946-48,og blev direktør i ingeniørfirmaet Keir & Cawder, England og Østafrika 1948-55 Han var delegeret for Krupps fabrikker for Storbritannien og Commonwealth fra 1955, medlem af en række bestyrelser og komitéer, Ridder af Dannebrog og ejer af herregården Holbækgård ved Ørsted 1961-73.

Kilder 
 
 Kraks Blå Bog 1974

Riddere af Dannebrog
Medlemmer af militærgrupper
Erhvervsfolk fra Danmark
Godsejere fra Danmark
Claus
Personer fra København
Danskere i 1900-tallet
Grever fra Danmark
Officerer fra Danmark
Personer i Kraks Blå Bog (afdøde)
Svend Truelsen

Svend Aage Poulsgaard Truelsen (23. marts 1915 i Randers – 21. januar 1997) var en dansk officer, modstandsmand og advokat.

Efterretningsleder 
Svend Truelsen tog realeksamen 1930, højere handelseksamen 1932 og blev student fra Statens Aftenkursus 1941. Han var sekretær i Landbrugsraadet 1936-48, medlem af Landbrugsministeriets responsumudvalg og Landbrugsraadets voldgiftsudvalg 1940-48. Han var samtidig løjtnant af reserven i Livgarden og knyttedes under besættelsen til Hærens efterretningssektion med henblik på at kunne overtage ledelsen i tilfælde af Hærens opløsning. Da dette skete 29. august 1943, genopbyggede og udbyggede han efterretningsnettet. Han måtte i maj 1944 flygte til Sverige og tog videre til London og blev der leder af efterretningsarbejdet ved SOE's danske sektion i London. Han kom på faldskærmsskole i Ringway, blev major i regimentet The Buffs 1944, leder af efterretningstjenesten i Special Forces-Headquarters 1944-45, attacheret Air-chief-marshal sir Basil Embrys stab ved Royal Air Force 1945. Truelsen var en nøgleperson i planlægningen af RAF's bombardementer på gestapohovedkvartererne i Aarhus (Aarhus Universitet), i København (bombningen af Shellhuset) og Odense (Husmandsskolen).

Efter krigen 
Efter krigen blev han tilskyndet af Stephan Hurwitz i 1951 cand.jur. på rekordtid og virkede derefter som landsretssagfører. Samtidig blev han major af reserven i Livgarden. Både under og efter krigen samarbejdede han, Erik Husfeldt og statsminister H.C. Hansen med repræsentanter for den amerikanske efterretningstjenste under navnet "Orange Juice".

Han var medlem af bestyrelsen for Det Udenrigspolitiske Selskab, Selskabet for Frihed og Kultur og Frihedsfonden (formand 1988-89), næstformand i Verdens Veteran Fondens nationalkomité for Danmark, medlem af bestyrelsen for Simonsen & Weel's Eftf. Industri A/S og tilknyttede selskaber. Junckers Savværk A/S og tilknyttede selskaber, Danish Nitrogen Import A/S, Ny-Nitrogen A/S, A/S Resta, Entreprenørfirmaet Persolit A/S, Lars Foss Kemi A/S, Papeterie de Nanterre, Frankrig. Simonsen & Weel Limited, England, Lånefonden for Ejendomsbesiddere i de sønderjydske Landsdele; kommitteret i Carl Pers A/S; formand for bestyrelsen for Johnson Wax A/S. Carl & Flora Pers legat for evnerige blinde. Trustée for Anker-Petersen Will-Trust, England. Han modtog Kong Christian X's Erindringsmedalje for Deltagelse i Krigen 1940-45.

Han stiftede et legat, der tilgodeser efterkommere af frihedskæmpere.

Ordener 
 Legion of Merit (1948).
 Ridder af Dannebrog (1980).
 Kong Christian X's Erindringsmedalje for Deltagelse i Krigen 1940-45

Noter

Kilder 
 
 Kraks Blå Bog 1974

Modstandsfolk fra Danmark
Advokater fra Danmark
Legatstiftere fra Danmark
Spioner fra Danmark
Personer fra Randers
Danskere i 1900-tallet
Officerer fra Danmark
Riddere af Dannebrog
Personer i Kraks Blå Bog (afdøde)
Personer i Dansk Biografisk Leksikon
Filantroper fra Danmark
Spioner for USA
Antikommunister fra Danmark
Navle

Navlen (latin: umbilicus) er et rundt ar på bughulen hos pattedyr, der er særligt tydelig hos mennesket. Navlen er hos de fleste mennesker en fordybning, mens den hos andre er en forhøjning. Den dannes efter fødslen, når navlestrengen, der forbinder fostret med moderkagen, klippes over. Faconen bestemmes af fedtlaget i mavens hud og af mavens grad af udspiling.

I flere kulturer forbindes navlen med kvindens frugtbarhed og hos begge køn generelt med erotik. Navlen er også et af de organer, der anvendes til piercinger. Navlen opfattes som et centrum for individet, hvoraf metaforer som navlepilleri er opstået.

Anatomi
Ringen (modstandsgruppe)

Ringen (oprindeligt Dansk Studiering) var en dansk modstandsgruppe under Besættelsen. Organisationen blev oprettet 31. oktober 1941 og eksisterede til 22. oktober 1945. Den blev grundlagt som en oplysende forening, men udviklede sig fra 1943 til en aktiv modstandsgruppe og skiftede navn i den forbindelse. Gruppen var socialdemokratisk baseret og ledet af Frode Jakobsen fra Frihedsrådet og havde omkring 1.000 medlemmer. I 1944 indgik Holger Danske et samarbejde med Ringen om distribution af illegalt materiale. Ved befrielsen fik gruppen væsentlig indflydelse på befrielsesregeringen.

Modstandsgrupper fra Danmark
Etableret i 1941
Ophørt i 1945
Siegfried Buback

Siegfried Buback (født 3. januar 1920 i Wilsdruff, død 7. april 1977 i Karlsruhe) var en tysk jurist, der var rigsadvokat ved Bundesgerichtshof 1974-1977. 

Buback, der var juridisk kandidat fra Universität Leipzig, var erklæret modstander af Rote Armee Fraktion (RAF) og blev det første offer i en serie af begivenheder, der førte til det tyske efterår. Sammen med sin chauffør Wolfgang Göbel og assistent Wolfgang Göbel blev han skudt af nogle RAF-medlemmer, da han rejste fra sit hjem i Neureut til Bundesgerichtshof i Karlsruhe. Mens Bubacks Mercedes holdt for rødt, kørte en motorcykel op på siden af bilen, hvorefter der åbnedes ild mod bilen med et automatvåben. Både Christian Klar, Knut Folkerts, Günter Sonnenberg og Brigitte Mohnhaupt blev sigtet for mordet og sagsøgt, men vigtige detaljer omkring deres rolle i attentatet er fortsat uopklaret. Tysk politi har således ikke kunnet finde ud af hvem der førte motorcyklen og hvem der affyrede de dræbende skud mod Buback.

Om aftenen den 30. marts 2007 – 30 år efter attentatet – blev Bubacks dramatiske endeligt atter genstand for den offentlige debat i Tyskland, da hans søn, Michael Buback, blev kontaktet af det tidligere RAF-medlem Peter-Jürgen Boock. Boocks oplysninger indikerede, at Stefan Wisniewski affyrede skuddene mod Buback. I følge Boock var mordet blevet planlagt i Yemen 1976. Stefan Wisniewski og Günter Sonnenberg var dengang blevet udpeget.  Den udlægning støttes af Verena Becker, der også var medlem af Rote Armee Fraktion.

Referencer

Eksterne henvisninger 
 Stern.de – Siegfried Buback: Der Beginn des blutigen Terrorjahrs

Jurister fra Tyskland
Personer der er blevet myrdet
Hans A. Engelhard

Hans Arnold Engelhard (16. september 1934 i München – 11. marts 2008 smst.) var en tysk jurist og politiker, der fra 1972 til 1994 var medlem af Bundestag, valgt for FDP. Fra oktober 1982 til januar 1991 var han justitsminister i Helmut Kohls regeringer. 

Han var uddannet i jura fra Friedrich-Alexander-Universität Erlangen-Nürnberg og Ludwig-Maximilians-Universität München, hvorfra han tog sin anden embedseksamen i 1963. 

I 1954 blev politisk aktiv i FDP og blev i 1972 valgt til Bundestag for partiet. Han efterfulgte i 1981 Jürgen Schmude som justitsminister og blev den længst siddende i landet.

Ministre fra Tyskland
Medlemmer af Forbundsdagen
Politikere fra FDP
Jurister fra Tyskland
Personer fra München
Rome: Total War

Rome: Total War, ofte forkortet til RTW, er et strategispil udviklet af The Creative Assembly og udgivet af Sega i 2004.

Spillet indebærer tur-baseret strategi og kampe i realtid. Selve spillet foregår i tidsperioden 240 f.v.t – e.v.t 14, i den sene Romerske republik, og i det tidlige Romerske imperium.

Strategispil
Computerspil fra 2004
Gerhard Stoltenberg

Gerhard Stoltenberg (29. september 1928 i Kiel – 23. november 2001 i Bad Godesberg) var en tysk politiker, ministerpræsident og minister, der repræsenterede CDU. 

Han gjorde tjeneste i hæren fra 1944 og studerede efter sin Abitur historie, sociologi og filosofi ved Christian-Albrechts-Universität zu Kiel, hvorfra han blev dr.phil. i 1954. Han arbejdede derefter som forsker og blev i 1960 professor. Han var i 1965 og igen 1969/1970 direktør for Krupp-værkerne i Essen.

I 1947 blev han medlem af CDU, og var fra 1955 til 1961 formand for Junge Union. Han blev medlem af Bundestag allerede i 1957, sad i første omgang til 1971 og igen 1983-1998. Fra 1965 til 1969 var han Tysklands videnskabsminister, fra 1971 til 1982 ministerpræsident i Slesvig-Holsten, hvor Karl Otto Meyer tog kampen op mod Stoltenberg, der stillede sig helt afvisende til det danske mindretals politiske krav. 

I sin egenskab af ministerpræsident var han fra 1977 til 1978 præsident for Bundesrat. Fra 1982 til 1989 Tysklands finansminister og fra 1989 til 1992 forsvarsminister. 

Helmut Kohl forlangte hans afgang som forsvarsminister efter en kontrovers omkring Tysklands salg af kampvogne til Tyrkiet. Fra 1996 til sin død var han formand for Otto-von-Bismarck-Stiftung i Friedrichsruh.

Noter

Eksterne henvisninger 

Ministre fra Tyskland
Medlemmer af Forbundsdagen
Politikere fra CDU
Personer fra Kiel
Finansministre fra Tyskland
Forsvarsministre fra Tyskland
Medlemmer af landdagen i Slesvig-Holsten
Panservogn

Panservogne er terrængående, pansrede hjulkøretøjer, der anvendes til opklaringsopgaver, og kamp mod let bevæbnede styrker. Civilt vil pansrede limousiner og pengetransporter omtales som panserbiler.

Se også 
 Kampvogn
 Pansret mandskabsvogn
 V3-panservogn

Kilder 
 

Militærkøretøjer
Søjlediagram

Et søjlediagram eller et pindediagram er et diagram, hvor man gennem højden på søjlerne illustrerer de forskellige frekvensers fordeling. Forskellen på søjle- og pindediagrammet er bredden på søjlerne/stolpe; de er smallest i et pindediagram.

Se også 
 Histogram 

Statistik
Infografik
Polytekniker Bataljonen

Polytekniker Bataljonen var en dansk modstandsgruppe under besættelsen. Gruppen bestod af ingeniørstuderende ved Polyteknisk Læreanstalt der som led i en særlig form for værnepligt næsten alle havde en militær uddannelse.

Polytekniker Bataljonen opstod fra årsskiftet 1943-1944 som en militær modstandsgruppe. Bataljonen kom ikke samlet i kamp, men fungerede som kompagnier på hver ca. 100 mand, i alt ca. 450 mand ved årsskiftet 1943-44. Gruppens tidligste opgaver i efteråret 1943 bestod i at flytte depoter med militærudrustning. Derved opbyggede man militærudrustning til ca. 500 mand. Fra gruppen blev 19 polyteknikere dræbt under frihedskampen.

På befrielsesdagen den 5. maj 1945 stod enheder fra Polytekniker Bataljonen for bevogtningen af Den Polytekniske Læreanstalt i tilfælde af, at den tyske kapitulation ikke forløb planmæssigt. Andre enheder med omkring 100 polytekniske studerende blev samme dag sendt til Kastrup for at overtage bevogtningen af lufthavnen. På flyvepladsen modtog gruppen de engelske fly, der ankom til Danmark.

Litteratur 
 Fransen, Peter og Harnow, Henrik, Polyteknisk Forening 1846-1996, 1996.
http://www.chakoten.dk/polytek_soldat.html 

Modstandsgrupper fra Danmark
Etableret i 1943
Deutsche Nationalbibliothek

Deutsche Nationalbibliothek (DNB) er Tysklands nationalbibliotek. Biblioteket blev etableret i 1912 og råder i dag over en samling på 24,1 mio. enheder, fordelt mellem bibliotekets tre placeringer i Frankfurt am Main, Leipzig og Berlin, herunder også musikafdelingen Deutsches Musikarchiv i Leipzig. Det er et af verden største biblioteker.

Bibliotekets opgave er at indsamle, arkvivere og dokumentere samtlige tysksprogede udgivelser fra 1913 og frem samt udenlandske udgivelser om landet, oversættelser af tyske værker og værker af tysktalende emigranter udgivet i udlandet under 2. verdenskrig – samt at stille samlingen til rådighed for offentligheden.

Deutsche Nationalbibliothek har et omfattende internationalt samarbejde og spiller en vigtig rolle i udviklingen af internationale biblioteksstandarder. Samarbejdet med udgiverne er reguleret ved lov siden 1935.

Eksterne henvisninger 
 Deutsche Nationalbibliotheks hjemmeside 

Etableret i 1912
Nationalbiblioteker
Biblioteker i Tyskland
Rabarberkvarter

Et rabarberkvarter er en pejorativ betegnelse for et område, der er kendetegnet af dårlig bygningsmæssig kvalitet og af, at indbyggerne har store sociale problemer. Rabarberkvarteret har således fællestræk med ghettoer og egentlige slumkvarterer.

Betegnelsen stammer fra Rabarberkvarteret på Nørrebro, hvor der oprindeligt blev dyrket rabarber.

Byplanlægning
Fattigdom
Kortbaneløb på skøjter under vinter-OL 2010 – Herrernes 1000 meter

Herrernes 1000 meter short-track under Vinter-OL 2010 blev afholdt 20. februar 2010 i Pacific Coliseum i Vancouver, Canada.

Resultat

Indledende Heats

Kvartfinaler

Semifinaler

Finaler

Finale B (Klassifikation)

Finale

Vinter-OL 2010
Kortbaneløb på skøjter
Trondhjems Plads

Trondhjems Plads er en plads på Østerbro i København opkaldt efter Trondheim i Norge. Kvarterets gader er primært opkaldt efter norske lokaliteter.

I pladsens midterakse ligger mod nord den ene side af Det Plessenske Palæ, nu Domus Medica, der har indgang fra Kristianiagade. Mod øst ligger på hjørnet af Østbanegade Danmarks eneste rendyrkede jugendhus fra 1904 af Aage Langeland-Mathiesen.

Pladsen prydes af et grønt anlæg og en skulptur i bronze af Diana (1909 af Carl Bonnesen), der er bekostet af legatet Albertina.

I Domus Medica ligger Søstjerneskolen, en wellnessklinik og organisationen Yngre Læger. Stort set alle andre bygninger rummer lejligheder.

Eksterne henvisninger

Noter 

Torve og pladser i København
Gader på Østerbro